ఎట్నుంచి వచ్చినా తిప్పికొడతాం: జైట్లీన్యూఢిల్లీ, ఆగస్టు 9: ‘కాలాపానీ, కశ్మీర్లో అడుగుపెడితే ఏం చేస్తారు?’... ఇది  చైనా ప్రశ్న! ‘తూర్పు, పడమర సరిహద్దులే కాదు... ఎటువైపు నుంచి వచ్చినా తిప్పి కొడతాం’ అంటూ భారత్ కౌంటర్! ‘సమయం దాటిపోతోంది. భారత్ వెనక్కి తగ్గాలి’ అని చైనా పరోక్ష హెచ్చరికలు! ‘మా సైన్యం బలంగా ఉంది. దాడులను తిప్పికొడతాం’ అని భారత్ స్పష్టీకరణ! వెరసి... డోక్లాం వివాదం నేపథ్యంలో చైనా, భారత్ మధ్య వాదోపవాదాలు జోరందుకుంటున్నాయి. చైనా ప్రభుత్వ మీడియా తన బెదిరింపు స్వరాన్ని మరింత పెంచింది. భారత్-చైనా యుద్ధానికి కౌంట్డౌన్ మొదలైందని ‘చైనా డైలీ’ బుధవారం తన సంపాదకీయంలో హెచ్చరించింది. ‘‘డోక్లాం సంక్షోభానికి శాంతియుత పరిష్కారం కనుక్కునే మార్గం మూసుకుపోతోంది. యుద్ధం తప్ప వేరే మార్గం లేదనిపిస్తోంది’’ అని తెలిపింది. కాగా, డోక్లాంలో ఇప్పటికీ 53 మంది భారత జవాన్లు ఉన్నారని చైనా ఆరోపించింది. చైనా ప్రత్యక్ష, పరోక్ష ఆరోపణలను భారత రక్షణ మంత్రి అరుణ్ జైట్లీ పార్లమెంటు వేదికగా తిప్పికొట్టారు. ‘‘తూర్పు, పశ్చిమ సరిహద్దుల నుంచేగాక.. ఏ వైపు నుంచి వచ్చినా తిప్పికొడతాం. భారత సైన్యం శక్తిమంతంగా ఉంది.  దానికి తిరుగులేదు’’ అన్నారు. తెలిపారు. క్విట్ ఇండియా ఉద్యమం 75వ వార్షికోత్సవం సందర్భంగా బుధవారం రాజ్యసభలో జరిగిన ప్రత్యేక చర్చను ఆయన ప్రారంభించారు. 1948లో జమ్మూకశ్మీరులోని కొన్ని ప్రాంతాలను (పాక్ ఆక్రమిత కశ్మీరు) కోల్పోయామని, వాటిని తిరిగి స్వాధీనం చేసుకోవాలన్నది దేశ ప్రజలందరి ఆకాంక్ష అని జైట్లీ పేర్కొన్నారు. మరోవైపు, ఇరుగుపొరుగు దేశాలైన భారత్, చైనా శాంతియుతంగా కలిసిమెలిసి జీవించాలని టిబెట్ బౌద్ధమత గురువు దలైలామా ఆకాంక్షించారు.
etnunchi vachina tippikodatam: jaitleenyuudlli, aagastu 9: ‘kalapani, kashmeerlo adugupedithe yem chestaaru?’... idhi  chaina prasna! ‘thoorpu, padamara sarihaddule kaadu... etuvaipu nunchi vachina tippi kodatam’ antuu bharat counter! ‘samayam daatipotondi. bharat venakki taggaali’ ani chaina paroksha heccharikalu! ‘maa sainyam balangaa undi. daadulanu tippikodatam’ ani bharat spashteekarana! verasi... doklam vivaadam nepathyamlo chaina, bharat madhya vaadopavaadaalu jorandukuntunnayi. chaina prabhutva media tana bedirimpu swaraanni marinta penchindi. bharat-chaina yuddhaaniki countdoun modalaindani ‘chaina dily’ budhavaaram tana sampaadakeeyamlo heccharinchindi. ‘‘doklam sankshobhaaniki saantiyuta parishkaaram kanukkune maargam moosukupotondi. yuddham tappa vere maargam ledanipistondi’’ ani telipindi. kaga, doklaamlo ippatikee 53 mandi bhaarata javaanlu unnaarani chaina aaropinchindi. chaina pratyaksha, paroksha aaropanalanu bhaarata rakshana mantri arun jaitley paarlamentu vedikagaa tippikottaaru. ‘‘thoorpu, paschima sarihaddula nunchegaaka.. e vaipu nunchi vachina tippikodatam. bhaarata sainyam saktimantamgaa undi.  daaniki tiruguledu’’ annaru. telipaaru. kwit india udyamam 75va vaarshikotsavam sandarbhamgaa budhavaaram rajyasabhalo jarigina pratyeka charchanu aayana praarambhinchaaru. 1948loo jammookashmeeruloni konni praantaalanu (pak aakramita kashmeeru) kolpoyamani, vaatini tirigi swaadheenam chesukovalannadi desha prajalandari aakanksha ani jaitley perkonnaru. marovaipu, iruguporugu deshaalaina bharat, chaina saantiyutamgaa kalisimelisi jeevinchaalani tibet bouddhamata guruvu dalailama aakaankshinchaaru.